Diari Oficial de la Generalitat Valenciana


Sumari del DOGV 5518, del 23-05-2007 (2007/6593)

ACORD de 18 de maig de 2007, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Almussafes..
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5518

Data del DOGV
:   23-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6593


Data del document
:   18-05-2007

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * Almussafes
    * administració local
    * expropiació

ACORD de 18 de maig de 2007, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Almussafes.. [2007/6593]  
El Consell, en la reunió del dia 18 de maig de 2007, va adoptar l'acord següent:  
L'Ajuntament d'Almussafes, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte "Condicionament i millora del parc Rural".   
Aquesta declaració d'urgent ocupació es justifica per les raons següents: les obres de condicionament i millora del Parc Rural han de dur-se a terme amb celeritat, ja que el Pla General d'Ordenació Urbana d'Almussafes contempla una dotació pública de la xarxa primària destinada a parc Rural i, en l'actualitat, cal procedir a la completa adquisició de l'esmentada dotació pública, per a traslladar a aquesta les actuacions que es venien portant a terme a la parcel·la sobre la qual s'està construint la residència de majors i aprofitar el sòl per a la satisfacció de les activitats que es duien terme en l'esmentada parcel·la, algunes de les quals estan demandades per col·lectius emparats sota forma associativa. A més de tot l'anterior, en una porció de la dotació està prevista l'ampliació del cementeri municipal, la qual cosa justifica àmpliament acudir a aquest procediment especial.  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel Ple de la Corporació.  
En l'expedient consten l'aprovació del projecte d'obres, l'acta de replantejament i la retenció de crèdit.  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 50 i 29 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei de Consell, i a proposta del conseller de Justícia, Interior i Administracions Públiques, el Consell  
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Almussafes per a l'execució del projecte "Condicionament i millora del Parc Rural".  
Relació de béns afectats  
A) Finca 1:  
Superfície: 10.387,50 m².  
Referència cadastral: polígon 2, parcel·la 36.  
Referència registral: tom 1686, llibre 99 d'Almussafes, foli 34, finca 6504.   
Titular registral: Sr. Manuel Blat Pallarés.   
Classificació i qualificació urbanística: sòl no urbanitzable comú.   
B) Finca 2:  
Superfície: 2.829'00 m².  
Referència cadastral: polígon 2, parcel·la 214.  
Referència registral: tom 1056, llibre 60 d'Almussafes, foli 47, finca núm. 1.187.   
Titular registral: Sra. Desamparados López Garín.   
Classificació i qualificació urbanística: sòl no urbanitzable comú.   
C) Finca 3:  
Superfície: 1.662'00 m².  
Referència cadastral: polígon 2, parcel·la 164.  
Referència registral: tom 833, llibre 49 d'Almussafes, foli 38, finca núm. 1840.   
Titular registral: Sra. Josefa María Penella Carbonell.   
Classificació i qualificació urbanística: sòl no urbanitzable comú.   
El present Acord es publicarà en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular al·legacions per escrit davant de la corporació local expropiant, només als efectes d'esmenar possibles errors que s'hagen produït en relacionar els béns afectats per la urgent ocupació.  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:  
a) Recurs potestatiu de reposició davant del Consell, en el termini d'un mes comptador a partir de l'endemà d'aquell en què tinga lloc la publicació d'este acord en el Diari Oficial de la Comunitat Valenciana. Contra la desestimació expressa del recurs potestatiu de reposició es podrà interposar, en el termini de dos mesos, o, si fa al cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'este acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que les persones interessades puguen exercitar qualsevol altra via que estimen oportuna.  
Valencia, 18 de maig de 2007  
El vicepresident i secretari del Consell,  
Víctor Campos Guinot